作者:武元衡
標題:酬李十一尚書西亭暇日書懷見寄十二韻之作
內容:鼎鉉昔雲忝，西南分主憂。煙塵開僰道，旌節護蠻陬。任重功無立，力微恩未酬。據鞍慚齒發，責帥懼春秋。高德聞鄭履，儉居稱晏裘。三刀君入夢，九折我回輈。時景屢遷易，茲言期退休。方追故山事，豈謂臺階留。遐抱清淨理，眷言蘭杜幽。一緘瓊玖贈，萬裡別離愁。巴嶺雲外沒，蜀江天際流。懷賢耿遙思，相望鳳池頭。